6.5×47 mm Lapua

**6.5×47&nbsp;mm Lapua**, også angitt som **6,5 × 47 Lapua**, er en røyksvak flaskehalspatron opprinnelig utviklet for konkurranseskyting fra 300 til 1000 meter av ammunisjonsprodusenten Nammo Lapua og den sveitsiske rifleprodusenten Grünig + Elmiger AG i 2005. Andre vanlige navn for denne patronen er **6.5×47&nbsp;mm** og **6.5×47L**.

## Egenskaper

Egenskaper med 6.5x47 mm-patronen inkluderer:

* Hylsedimensjoner optimalisert for matchkuler.
* Høyt makstrykk (435 megapascal Pmaks piezotrykk) og stort hylsevolum gjør høy uthastighet og flat projektilbane mulig.
* Redusert pipeslitasje sammenlignet med 6mm Norma BR.
* 6.5x47 mm Lapua har bunndiameter og totallengde tilsvarende 7.62x51mm NATO/.308 Winchester, og kan dermed brukes i våpen med tilsvarende bolthode, glidekasselengde og magasiner.

## Historie
6.5 x 47&nbsp;mm Lapua er ikke direkte basert på noen andre hylser. Patronen ble designet av Lapua med stor hjelp fra den sveitsiske rifleprodusenten Grünig & Elmiger. Hylsen låner også mange egenskaper fra 6mm PPC, og har vist seg å ha et godt potensial for presisjon.

6.5x47 mm Lapua har et hylsevolum på 3.11 milliliter (48.0 grain H2O).

**Bilde**: Maksimaldimensjoner for 6.5×47&nbsp;mm Lapua i henhold til CIP. Alle mål er i millimeter.

Amerikanske SAAMI ville definert skuldervinkelen som alfa/2 = 30 grader. En vanlig riflestigning for denne patronen er 200&nbsp;mm med 6 bommer, 6.5&nbsp;mm bomdiameter, 6.7&nbsp;mm riflingsdiameter, bomdbredde 2.29&nbsp;mm, og tennhette av typen «small rifle».

I henhold til CIP er makstrykket for 6.5x47 mm Lapua oppgitt til å være 435 megapascal Pmaks piezotrykk. I land med CIP-regulering må all fabrikkammunisjon testes med 125% av maksimalt CIP-trykk for å kunne selges til forbrukere. Dette betyr at ammunisjon i 6.5×47&nbsp;mm Lapua per 2018 må tåle minst 543.80 megapascal PE piezotrykk.

## Ytelse
6.5x47mm Lapua er en middels kraftig patron, og sammenlignes ofte med .260 Remington, 6.5 Creedmoor og 6,5 × 55 mm. Lapua-patronen ble fra starten utviklet for å optimalisere presisjon, levetid på pipen og hylsevolum for konkurranse- og taktisk skyting, og landet på et hylsevolum på 3.11 ml, som Lapua anså som fornuftig i forhold til løpsarealet på 34.59&nbsp;mm2. Halsen gir god plass til relativt lange kuler, hvilket kan gi god aerodynamisk ytelse i forhold til kulediameteren. 6.5x47mm Lapua oppnår noe lavere utgangshastigheter enn .260 Remington og 6.5 Creedmoor grunnet mindre hylsevolum. I en artikkel på nettstedet Precision Rifle Blog hvor utstyret til de 100 beste PRS-skytterne i ble undersøkt viste det seg at 6.5 Creedmoor i gjennomsnitt ble ladet til 15&nbsp;m/s høyere utgangshastighet enn 6.5x47 mm Lapua. Messingkvaliteten til 6.5x47 mm Lapua har rykte på seg for å være overlegen 6.5 Creedmoor. 6.5x47 mm Lapua var den mest populære patronen under PRS-konkurranser i 2015 og ble brukt av mer enn to tredjedeler av utøverne.

CIP angir samme makstrykk (435 megapascal Pmaks piezotrykk) for både 6.5x47 mm Lapua og 6.5&nbsp;mm Creedmoor, mens makstrykket for .260 Remington angis som lavere enn begge disse to (415 megapascal Pmaks piezotrykk).

## Konkurranser
6.5x47mm Lapua-patronen har blitt brukt til å sette mange rekorder, de fleste av dem på 600 yards (550 m). Erik Cortina satte ny klubbrekord på 300 yards (270 m) med en 6.5×47 Lapua (RL17). Cortina skjøt 600 poeng med 49 innertiere, mens den tidligere rekorden var 599 poeng med 32 innertiere.

Sommeren 2016 satte Mike Gaizauskas ny langholdsrekord med en 72.54&nbsp;mm tiskuddssamling på 1000 yards (915 m), og slo dermed den tidligere rekorden skutt med 6mm Dasher.

Amerikanske Kevin Nevius satte ny nasjonal NRA-rekord for rifle med et perfekt resultat på 200 poeng med 20 innertiere på 600 yards (550 m) i klassen liggende med kikkertsikte. Nevius brukte 6.5×47&nbsp;mm Lapua ladet med 8.8 grams Scenar-L OTM-kuler og VV N150-krutt.

I 2016 var 6.5x47 mm Lapua den dominerende patronen i PRS, og ble brukt av alle innen topp 10 samt mer enn to tredjedeler av de resterende utøverne.

6.5x47 mm Lapua har blitt veldig populær til metallsilhuettskyting. I en undersøkelse fra det amerikanske NRA-mesterskapet i 2014 var 6.5×47&nbsp;mm Lapua den nest mest populære patronen i begge rifledisiplinene.

I oktober 2017 ble 6.5x47 mm Lapua brukt til å sette ny rekord for britisk rekord i benkeskyting med en femskuddssamling på 550 m som målte 26.87&nbsp;mm. Den gamle rekorden var 36.50&nbsp;mm.

## Villkattvarianter
Like etter innføringen av 6.5x47 mm Lapua ble patronen brukt som utgangspunkt for flere nye villkattpatroner ved å presse halsen ned til 6&nbsp;mm. Denne villkattpatronen blir ofte kalt 6-6.5×47 for å unngå sammenblanding med 6×47 Swiss Match-patronen som er en lignende patron som bruker større tennhette. En annen populær variant som har mindre hals og 40-graders skulder, hvilket har vist seg å gi en økning i utgangshastighet på 30&nbsp;m/s i forhold til standard 6-6.5×47.

## Se også
* 6,5 mm Grendel (6.5×38)
* 6.5mm Creedmoor (6.5×48)
* .260 Remington (6.5×51)
* 6,5 × 55 mm

## Referanser